তিনি বলেন, আজকের এই সংঘাতময় রাজনৈতিক প্রেক্ষাপটের জন্য দায়ী একমাত্র আওয়ামী লীগ। দেশের বিচার, প্রশাসন, রাজনীতি সব কিছুকে কলুষিত করে আওয়ামী লীগ সংঘাতের রাজনীতির জন্ম দিয়েছে। দেশের গণতন্ত্রকে ধ্বংস করার জন্যই আওয়ামী লীগ সরকার আইন-শৃঙ্খলা বাহিনীকে দিয়ে নানা কুকীর্তি করাচ্ছে। বিএনপির এই নেতা বলেন, শুধু এবার যে তারা গণতন্ত্রকে ধ্বংস করেছে তা নয় এর আগেও তারা বাকশালের মাধ্যমে গণতন্ত্রকে ধ্বংস করেছিল। দেশের রাজনীতিকে কলুষিত করে আওয়ামী লীগ জামায়াতের সঙ্গে জোট করে ১৭৩ দিন হরতাল করেছিল। সংঘাতের রাজনীতি কাকে বলে মানুষ তা হাড়ে হাড়ে টের পায় তখন আর বিএনপি সংঘাতের রাজনীতি থেকে দ‚রে আছে। বিএনপি গণতন্ত্রে বিশ্বাস করে। মানুষের ক্ষমতায়নে বিশ্বাস করে।